יאיר טאומן

יאיר טאומן (Tauman; נולד ב-20 בינואר 1948) הוא פרופסור לכלכלה ומנהל המרכז לתורת המשחקים בכלכלה באוניברסיטת סטוני ברוק, סגן דקאן בית ספר אדלסון ליזמות באוניברסיטת רייכמן אותו ייסד כשהמוסד נקרא המרכז הבינתחומי הרצליה, שם כיהן כדיקן בית הספר למנהל עסקים. 

הוא למד בתואר ראשון מתמטיקה וסטטיסטיקה, ותואר שני ושלישי במתמטיקה מאוניברסיטה העברית. תחומי המחקר שלו הם תורת המשחקים וארגון תעשייתי.

בשנת 1981 הוציא יחד עם ישראל אומן ושמואל זמיר את הספר "תורת המשחקים".

משנת 2011 מכהן כדירקטור בבנק הפועלים.

טאומן הפיק סרט דוקומנטרי אודות אחותו בשם "אחותי תקווה" (My Sister Tikva), אשר נבחר בפסטיבל הסרטים הדוקומנטריים Chagrin כסרט הטוב ביותר בקטגוריית הסרטים הבינלאומיים.

בתו, פרופ' יעל טאומן קלעי היא חוקרת מדענית המחשב וקריפטוגרפית.

קישורים חיצוניים

בעלי תואר דוקטור מהאוניברסיטה העברית בירושלים
דירקטורים ישראלים
חוקרי תורת המשחקים ישראלים
כלכלנים ישראלים
סגל אוניברסיטת רייכמן: מנהל עסקים
סגל המרכז הבינתחומי הרצליה: מנהל עסקים
ישראלים שנולדו ב-1948